ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670017546
ขอความช่วยเหลือซ่อมแซมที่อยู่อาศัย ให้แก่ผู้ร้อง(รายละเอียดข้อมูลส่วนตัวของผู้ร้องอยู่ในไทม์ไลน์) ที่อยู่ปัจจุบันและที่อยู่ตามสำเนาทะเบียนบ้าน ซอยรามอินทรา 13 แยก 6 แขวงอนุสาวรีย์ เขตบางเขน กรุงเทพมหานคร เนื่องจากผู้ร้องแจ้งว่าตนเองอาศัยอยู่ที่บ้านหลังดังกล่าวกับสามี ผู้ร้องไม่ได้ประกอบอาชีพใด เนื่องจากอายุเยอะแล้ว เป็นข้าราชการบำนาญ มีรายได้จากเงินบำนาญ เดือนละ 10,238 บาท (หนึ่งหมื่นสองร้อยสามสิบแปดบาทถ้วน) สามีของผู้ร้อง อายุ 82 ปี ไม่ได้ประกอบอาชีพใด เนื่องจากอายุเยอะแล้ว มีรายได้จากเบี้ยยังชีพผู้สูงอายุจำนวน 700-800 บาทต่อเดือน (เจ็ดร้อยบาทถ้วนถึงแปดร้อยบาทถ้วน) (ผู้ร้องไม่ทราบจำนวนเงินแน่ชัด), บัตรสวัสดิการแห่งรัฐเดือนละ 300 บาท (สามร้อยบาทถ้วน) และ เงินสงเคราะห์เพื่อการยังชีพแก่ผู้สูงอายุที่มีรายได้น้อย (ไม่ทราบจำนวนเงินแน่ชัด) ใช้จ่ายค่ารถโดยสารประจำทาง ผู้ร้องป่วยเป็นโรคความดันสูง ,ไขมันในเลือดสูง ,โรคกระดูกพรุน และโรคกระจกตาเสื่อม ทำให้เดินลำบาก และสามีของผู้ร้องป่วยเป็นโรคเบาหวาน เดินลำบาก เนื่องจากอายุเยอะแล้ว ผู้ร้องมีภาระค่าใช้จ่าย เช่น ค่าไฟฟ้า (ไม่สามารถระบุจำนวนเงินได้แน่ชัด เนื่องจากสามีเป็นคนชำระค่าไฟฟ้า) ,ค่าน้ำประปา เดือนละประมาณ 200-300 บาท (สองร้อยบาทถ้วนถึงสามร้อยบาทถ้วน) ,ค่าอาหารวันละ 300 บาท (สามร้อยบาทถ้วน) และค่าเดินทางไปพบแพทย์ตามนัด ครั้ง 200-500 บาท (สองร้อยบาทถ้วนถึงห้าร้อยบาทถ้วน) เนื่องจากผู้ร้อง และสามีไม่ได้ประกอบอาชีพใด จึงทำให้มีรายได้ ไม่เพียงพอต่อการซ่อมแซมที่อยู่อาศัย เพราะบ้านที่อาศัยอยู่ปัจจุบัน เป็นบ้านของบิดา มารดาของสามีผู้ร้อง ลักษณะเป็นบ้านกึ่งปูนกึ่งไม้ 2 ชั้น แต่เนื่องจากรางระบายน้ำชำรุด ทำให้น้ำไหลย้อนเข้ามาที่หลังคาบ้าน หลังคาบ้านขึงผุพัง ทำให้มีน้ำรั่วซึมเข้าบ้าน ผู้ร้อง และสามีต้องอาศัยอยู่ที่ชั้นล่าง และเมื่อปี พ.ศ. 2564 เกิดพายุ ฝนตกหนัก ทำให้น้ำไหลเข้าท่วมบ้านของผู้ร้อง ทำให้ผนังบ้านที่เป็นปูน ,ประตูบ้านที่เป็นประตูไม้มีกระจก ผุพัง จึงมีแมลงเข้าบ้าน เบื้องต้นเคยติดต่อแจ้งเรื่องไปยังกระทรวงการพัฒนาสังคมและความมั่นคงของมนุษย์เมื่อช่วงปีที่เกิดเหตุน้ำเข้าท่วมบ้าน ทางหน่วยงานได้มอบเงินจำนวน 19,000 บาท (หนึ่งหมื่นเก้าพันบาทถ้วน) แต่ผู้ร้องไม่ได้นำเงินมาซ่อมแซมบ้าน นำเงินไปซื้อตู้เย็นก่อน เพราะตู้เย็นชำรุด เสียหาย เนื่องจากน้ำท่วม จนถึงปัจจุบันผู้ร้องยังไม่ได้ซ่อมแซมบ้าน ซ่อมเพียงประตูด้านหลังบ้าน ทำให้ที่บ้านของผู้ร้องมีน้ำรั่วซึมจากหลังคา ต้องตักน้ำออกจากบ้านตลอดเวลา โดยเฉพาะช่วงที่มีฝนตก จากกรณีดังกล่าวส่งผลให้ได้รับความเดือดร้อนเป็นอย่างมาก เกรงว่าหากถึงฤดูฝน น้ำจะไหลเข้าบ้าน ผู้ร้อง และสามีอาจจะอาศัยอยู่ด้วยความยากลำบาก จึงประสงค์ให้หน่วยงานที่เกี่ยวข้องดำเนินการช่วยเหลือในการซ่อมแซมที่อยู่อาศัยให้แก่ผู้ร้อง เพื่อบรรเทาความเดือดร้อนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata